সানা শহরে ইয়েমেনের রাষ্ট্রপতির পক্ষসমর্থক এবং বিরোধীদের মাঝে সঙ্ঘর্ষ শুরু হয়েছে - খবর - রাজনীতি - রেডিও রাশিয়া
23 নভেম্বর 2011, 16:27 0
ইয়েমেনের রাজধানী সানা শহরে বুধবার ইয়েমেনের রাষ্ট্রপতি আলি আব্দাল্লা সালেহ-র পক্ষসমর্থক এবং বিরোধীদের মাঝে সশস্ত্র সঙ্ঘর্ষ শুরু হয়েছে. সালেহ-র প্রতি বিশ্বস্ত বাহিনী বিরোধী উপজাতিগুলির প্রধান শেখ সাদিক আল-আহমারের জঙ্গীদের সাথে লড়াই শুরু করেছে আল-হাসাব অঞ্চলে, প্রত্যক্ষদর্শীদের উদ্ধৃতি দিয়ে এ সম্বন্ধে জানিয়েছে “ফ্রান্স প্রেস” সংবাদ সংস্থা. রাষ্ট্রপতি সালেহ এর-রিয়াদে পৌঁছোনোর পরে মাত্র কয়েক ঘন্টার মধ্যে লড়াই শুরু হয়ে যায়. আশা করা হচ্ছে যে,সৌদি আরবে তিনি ইয়েমেন সঙ্কট মীমাংসা সংক্রান্ত পারস্য উপসাগরীয় মধ্যস্থ দেশগুলির উদ্যোগ স্বাক্ষর করবেন. এ উদ্যোগের কাঠামোতে সালেহ ইয়েমেনের রাষ্ট্রপতির দায়িত্ব ত্যাগ করবেন, যে পদে তিনি অধিষ্ঠিত ছিলেন ৩০ বছরের উপর.